מנרב תשתיות, מבצעת פרויקטי תשתית מהגדולים והמורכבים בישראל. בין העבודות שמבצעת הקבוצה: הקמת "פורטל המסילה הטורקית" בתוואי הקו האדום של נת"ע; ביצוע עבודות התשתית לאורך כביש 461 בין מחלף מסובים לצומת הטייסים בתוואי הקו הסגול של הרכבת הקלה בתל אביב; ביצוע עבודות התשתית בדרך איינשטיין, כולל שיקוע הכביש, בתוואי הקו הירוק של הרכבת הקלה בתל אביב; ביצוע עבודות הנדסה ופלדה בתחנות לייצור חשמל; הקמת חוות טורבינות רוח ברמת הגולן.
ייזום בנייה למגורים ונכסים מניבים
מנרב נדל"ן, יוזמת ומפתחת מתחמי מגורים ומתחמי תעסוקה למכירה והשכרה. במסגרת פעילותה בעבר, הקבוצה צברה ניסיון רב בתחומים אלה. בתחום ייזום המגורים, הקבוצה פיתחה מתחמי מגורים, החל משלב רכישת המגרשים, השבחתם הסטטוטורית לבנייה וכלה בביצוע הבנייה ומסירה ללקוחות והשלימה בנייתן של אלפי יח"ד בארץ ובחו"ל ומאות אלפי מ"ר של משרדים ומסחר.
בתחום המניבים, הקבוצה משכירה ומנהלת נכסים מניבים בבעלותה ובשיטת PPP, ביניהם: קריית המדע והטכנולוגיה CITY TECH באשדוד (32,000 מ"ר), מרכז מסחרי מנרב סנטר (28,000 מ"ר), בנייה והפעלה של פארק הביוטכנולוגיה בביה"ח הדסה עין כרם בירושלים (15,000 מ"ר).
פרויקטים בתחום המערכות (אלקטרומכניקה)
ארדן-משב מתמחה בביצוע פרויקטים רחבי היקף ובמתן שרות למערכות קירור ומיזוג אויר מרכזיים במרכזי אנרגיה, קמפוסים, מפעלי תעשייה וטכנולוגיה עילית, משרדי הממשלה, מוסדות ציבור, מרכזי מסחר וקניות, מבני משרדים, מרכזים רפואיים, בתי מלון, וכן, בתי קירור, מתקני קירור לטמפרטורות נמוכות, מערכות קירור מתקדמות לתעשיית המזון, התעשייה הכימית ועוד. כמו כן, מבצעת הקבוצה פרויקטים משולבים בתחום החשמל בפרויקטים אלקטרו מכניים גדולים ומורכבים בתעשייה, בתחבורה, במבנים ציבוריים, ברשויות ממשלתיות ועוד.
זכיינות
מנרב היא החלוצה בתחום זכיינות הנדל"ן בישראל. הקבוצה שותפה בכירה כזכיין, קבלן ההקמה וקבלן התפעול של עיר הבה"דים – פרויקט הזכיינות הגדול ביותר של משרד הביטחון שבמסגרתו הושלמו העברתם של בסיסי ההדרכה של צה"ל לצומת הנגב. כיום לאחר סיום מוצלח של שלב ההקמה, אשר עמד בתקציב ובלו"ז שהוגדר על ידי משרד הביטחון, נמצא הפרויקט בשלב ההפעלה כחלק מהסכם הזיכיון שמשכו 25 שנה.
עוד קודם לכן מנרב הקימה והפעילה במשך 15 שנים את מכון טיהור השפכים בנתניה, עם סיום תקופת הזיכיון הוחזר מכון השפכים לרשות המקומית. כמו כן, מנרב יזמה, הקימה ומפעילה מכוני טיהור שפכים נוספים בבאר שבע ובנתב"ג ושימשה כקבוצה שותפה בהקמת בית הסוהר הפרטי הראשון בישראל אשר נמסר לניהול המדינה באמצעות שרות בתי הסוהר.
מנרב אחזקות
מנרב פרויקטים
ארנה לנדלר
ארנה לנדלר (בהונגרית: Landler Ernő, גלשה, 6 באוגוסט 1877 – מוסקבה, הוצא להורג במחנה בוטובו, 3 ביוני 1938) היה עורך דין, קומוניסט, עובד מפלגה, אחיו הצעיר של ינה לנדלר.
ביוגרפיה.
ארנה לנדלר נולד במשפחה יהודית. אביו היה אדולף לנדלר ואמו גיזלה שפיצר. הוא למד בבית הספר היסודי בעיר הולדתו, והמשיך את לימודיו בתיכון בנג'קניז'ה, אך סיים אותם בבירת הונגריה. לאחר מכן למד משפטים, ולאחר קבלת תעודת עורך הדין (16 באוקטובר 1905) פתח משרד עורכי דין יחד עם אחיו ינה. הוא הצטרף כחבר למפלגת הקומוניסטים בהונגריה כמעט מראשיתה. במהלך ימי הרפובליקה הסובייטית ההונגרית היה מפקד "המשמר האדום" בבודפשט וסגן מפקד המשמר האדום הלאומי כסגן קומיסר העם לענייני פנים. לאחר נפילת הרפובליקה נעצר ב־9 בספטמבר 1919, ואף על פי שזוכה במשפט נשלח למחנה מעצר בזאלאגרסג. משם שוחרר לברית המועצות במסגרת חילופי שבויים ביום הראשון של פברואר 1922 והצטרף למפלגה הקומוניסטית של ברית המועצות. הוא שירת בענייני חוץ עד שלנין שלח אותו לשוודיה בשנת 1923, שם שימש כיועץ המשפטי של אלכסנדרה קולונטאי (23 במרץ 1872 – 9 במרץ 1952) שהייתה מהפכנית, דיפלומטית ומדינאית סובייטית, סופרת, פמיניסטית ופעילה חברתית.
שנתיים לאחר מכן חזר לבירת רוסיה ושוב עבד בשרות הממשלתי כיועץ המשפטי הראשי של קומיסר העם הסובייטי לסחר החוץ. בשנת 1927 סייע שוב לקולונטאי בשוודיה ובנורווגיה (עד 1930). לאחר שחזר למוסקבה, התמנה לראש בית הספר למשפטים של בית הספר לסחר חוץ וייצג את הסובייטים באופן קבוע בבתי הדין הבינלאומיים בבוררויות שונות. משנת 1934 עבד כיועץ משפטי של נציגות סחר החוץ הסובייטי בפריז במשך שלוש שנים, ואז חזר למוסקבה. שם עסק שוב בענייני סחר חוץ. הוא נעצר ב־16 במרץ 1938 באשמת ריגול על ידי ה-נ.ק.ו.ד.. עונש מוות נפסק לו ב-22 במאי, והוא הוצא להורג ב-3 ביוני. לנדלר נקבר בבית הקברות של חומת הקרמלין במוסקבה. הוא טוהר מכל אשמה ב־28 בנובמבר 1956.
בתו, מריה לנדלר, הייתה אשתו השנייה של אישטוואן קיראי.
עדן פינס
עדן פינס (נולדה ב-21 ביוני 1997) היא שחקנית ודוגמנית ישראלית.
ביוגרפיה.
נולדה וגדלה ברעננה לזוג הורים עובדי עירייה, ממוצא תימני וטורקי. אמה ממשפחה חרדית. למדה במגמת צילום בתיכון מור מטרו-ווסט ברעננה והשתתפה בנבחרת האתלטיקה.
כיכבה בסדרת הטלוויזיה "איט גירל" של הוט.
פינס משמשת כפרזנטורית של רשת האופנה תמנון ואדידס ישראל, וחברת ההלבשה התחתונה FIX. בנוסף דיגמנה לקמפיין חוצות של "Careline, Forever 21", ולמאפר פטריק טה, בקמפיין שצילם הצלם הישראלי טל עבודי.
ב-2015 השתתפה בתחרות מלכת היופי.
השתתפה בקליפ "קרמלה" של משה פרץ, שיצא ב-2017.
ב-2018 הפכה להיות הפרזנטורית של חברת "רנואר". באותה שנה הגישה פינה בתוכנית תוכנית "חם בלילה" עם אופירה אסייג ואייל ברקוביץ'.
בשנת 2019 שיחקה בעונות 3–4 בסדרה כפולה את "ליאב צ'ירולי".
זכתה בפרס "סטייל אייקון" בתחרות פרסי האופנה של מגזין "את".
הגישה את פינת "האחות הדיגיטלית" של האח הגדול עונה 10.
ביולי 2020 השתתפה בפרסומות לביטוח ישיר יחד עם גיא פינס.
באפריל 2021 שיחקה בסדרת הטלוויזיה "בני אור". ביולי אותה שנה השתתפה בקליפ לשיר "Sobrio" של הזמר הקולומביאני מאלומה.
בשנת 2022 השתתפה בעונה השמינית של "רוקדים עם כוכבים" בקשת 12 והודחה עשירית.
יורי סטויאנוב
יורי ניקולאייביץ' סטויאנוב (ברוסית: Юрий Николаевич Стоянов; נולד ב-10 ביולי 1957, אודסה) הוא מוזיקאי, שחקן תיאטרון וקולנוע סובייטי-רוסי. אמן העם של הפדרציה הרוסית (2001). ידוע בשיתוף הפעולה שלו עם הקומיקאי איליה אולייניקוב.
ביוגרפיה.
יורי סטויאנוב נולד ב-10 ביולי 1957 באודסה. כילד עבר לפרברי אודסה לכפר בורודינו. אמו רוסייה, יבגניה לאונידובנה סטויאנובה (נולדה ב-21 ביוני 1935), עבדה כסגנית מנהלת לעבודה חינוכית, מנהלת מכללה פדגוגית ולימדה שפה וספרות אוקראינית, עובדת חינוך באוקראינה. הוא גר באודסה. אביו – בולגרי במוצאו, ניקולאי גאורגייביץ' סטויאנוב עבד כגניקולוג, מת בשנת 1993.
בשנת 1974 הוא נכנס למכון GITIS במוסקבה. לאחר סיום לימודיו בשנת 1978, הוא שיחק בתיאטרון הדרמה טובסטוגאנוב הגדול, שם עבד כשחקן עד 1995.
יורי סטויאנוב זכה לתהילה ארצית לאחר יציאת תוכנית המערכונים שאותה יצר והוביל יחד עם הקומיקאי איליה אולייניקוב משנת 1993 עד 2012.
ב-30 באוקטובר 2018 הצטרף סטויאנוב למועצה של הטלוויזיה ציבורית על פי צו נשיא הפדרציה הרוסית. בשנת 2018 יצא עם תוכנית מערכונים חדשה בשם "100יאנוב". במהלך מגפת הקורונה ברוסיה יצא בסדרת מערכונים במסגרת תוכנית בשם "סטויאנוב בבידוד" (Стоянов в изоляции) שזכתה לפופופולריות רבה.
חיים אישיים.
סטויאנוב התחתן שלוש פעמים. לסטויאנוב שלוש בנות ושתי בנות חורגות.
פאבל דרביאנקו
פאבל יורייביץ' דרביאנקו (ברוסית: Па́вел Ю́рьевич Деревя́нко; נולד ב-2 ביולי 1976) הוא שחקן תיאטרון וקולנוע רוסי.
ביוגרפיה.
פאבל דרביאנקו נולד בעיר טגאנרוג, מחוז רוסטוב, רוסיה הסובייטית, שבברית המועצות. הוריו, יורי פאבלוביץ' וטטיאנה וסילייבנה דרביאנקו, עבדו כל חייהם במפעל בטגאנרוג.
הוא למד בקייב, שבאוקראינה הסובייטית. לאחר מכן עבר פאבל למוסקבה שם נכנס לאקדמיה הרוסית לאמנויות התיאטרון. הוא למד שם משנת 1996 עד 2000. במהלך לימודיו הבחין בו הבמאי אלכסנדר קוט (כשפאבל למד בקורס של ), כאשר פאבל עם סטודנטים אחרים העלה את ההצגה "חביות אריזה". כאשר החל אלכסנדר קוט לצלם את סרטו "", הוא מצא את דרבינקו. באותה תקופה פאבל ערך חזרות להצגה של אולג מנשיקוב "המטבח", אך הוא לא רצה לסרב להצעתו של אלכסנדר קוט לככב בסרט. הסרט "שני נהגים נהגו" התקבל בחום על ידי הקהל, ותפקידו כקולקה סנגירב הביא לשחקן המתחיל את תהילתו הראשונה. השחקן הצעיר הופיע אז בסרטים הבאים - "תשע נשמותיו של נסטור מחנו" (2006), "" וסדרת הטלוויזיה "".
דרביאנקו ידוע גם על משחקו בקומדיות "היטלר קאפוט!" (2008) ו"רז'בסקי נגד נפוליאון" (2012). הוא גילם את נסטור מאכנו בסדרת הטלוויזיה "תשע נשמותיו של נסטור מאכנו" ואת אלכסנדר פושקין בסרטים " ו".
בשנת 2013, השחקן היה מועמד לפרס נשר הזהב לשחקן הטוב ביותר בטלוויזיה על תפקידו כמיכאיל סולוביוב בסדרת הטלוויזיה "הצד האפל של הירח". באביב 2015 הוא השתתף בסרטון המוזיקה של לשיר "Mnogochodovochka". בסתיו 2015 יצא קליפ של להקת Uma2rman "רעלים" עם פאבל.
הוא כיכב בתפקיד ראשי (כפיוטר השלישי) בסדרת הטלוויזיה "יקטרינה הגדולה" (2015), יחד עם יוליה סניגיר.
בינואר 2020 קיבל את פרס נשר הזהב הרוסי בקטגוריית השחקן הטוב ביותר בטלוויזיה על תפקידו בסדרה "מעצר בית".
מחולה (להקה ובית ספר למחול)
יורים ושרים